ลงขัน 10 ล้านเหรียญจ้างที่ปรึกษาต่างชาติ
รัฐ–เอกชน ร่วมเดินหน้าล้างกฎหมาย ลดอุปสรรคการค้าการลงทุนของประเทศใหม่ ลงขันจ้างบริษัทที่ปรึกษาต่างชาติช่วยดำเนินการ 10 ล้านเหรียญสหรัฐฯ เร่ง 5 เรื่องวาระเร่งด่วน ชำแหละพิธีการศุลกากรมาอันดับแรก,นายกานต์ ตระกูลฮุน หัวหน้าทีมภาคเอกชนของคณะทำงานด้านการปรับแก้กฎหมายและกลไกภาครัฐ 1 ใน 12 คณะทำงานด้านประชารัฐเปิดเผยว่า ตนพร้อมด้วยนายวิษณุ เครืองาม รองนายกรัฐมนตรี ในฐานะหัวหน้าทีมภาครัฐของคณะทำงานด้านการปรับแก้กฎหมายและกลไกภาครัฐ และคณะทำงานได้ประชุมและมีความเห็นร่วมกัน ที่จะปรับแก้กฎหมายของประเทศอย่างจริงจังหรือล้างกันใหม่ (regulatory guillotine) โดยที่ผ่านมาแม้จะมีคณะกรรมการ พัฒนากฎหมาย แต่ในแต่ละปีแก้ไขกฎหมายได้ไม่กี่ฉบับ ดังนั้นจะจ้างบริษัทที่ปรึกษาด้านกฎหมาย Jacobs, Cordova & Associates มาดำเนินการ โดยในต่างประเทศจะใช้เงินจำนวน 10 ล้านเหรียญสหรัฐฯ ในการดำเนินการ แบ่งเป็นการจ้างบริษัทที่ปรึกษา Jacobs, Cordova&Associates จำนวน 1 ล้านเหรียญสหรัฐฯ ที่เหลืออีก 9 ล้านเหรียญสหรัฐฯ จะเป็นเงินที่ใช้จ้างคนทำงานด้านกฎหมายของประเทศนั้นๆ,องค์การเพื่อความร่วมมือทางเศรษฐกิจและการพัฒนา หรือโออีซีดี ได้ศึกษาเรื่องการปรับแก้กฎหมายในเกาหลีใต้ ช่วงเกิดวิกฤติเศรษฐกิจปี 2540 ขณะนั้นเกาหลีใต้มีกฎหมาย 11,000 ฉบับ มีผู้เชี่ยวชาญมาช่วยปรับแก้ไขใช้เวลา 11 เดือน ลดกฎหมายไปได้ 48% เหลือประมาณ 5,000 ฉบับ โดยวิธีการยกเลิกเป็นกลุ่มๆ และออกกฎหมายใหม่เป็นกลุ่มเช่นเดียวกัน ซึ่งการศึกษาของโออีซีดีทำมาหลายประเทศแล้ว สำหรับกฎหมายของไทยที่ต้องปรับแก้คือกฎหมายที่เป็นอุปสรรคต่อการค้า การลงทุน การปฏิบัติงาน หรือแม้แต่การปฏิบัติของประชาชนทั่วไป เช่นการจะตั้งบริษัทตามกฎหมายไทยจะใช้เวลา 6 เดือน กว่าจะตั้งได้ แต่สิงคโปร์ใช้เวลา 1 วัน และตอนนี้สิงคโปร์นับตัวชี้วัดเป็นรายชั่วโมง ซึ่งประเทศไทยก็ทำได้ถ้าแก้ในบางอย่าง,อย่างไรก็ตาม คณะทำงานฯ ได้ตั้งคณะทำงานย่อยขึ้นมามีนายประสาร ไตรรัตน์วรกุล อดีตผู้ว่าการธนาคารแห่งประเทศไทย (ธปท.) เป็นประธาน ,จะทำงานร่วมกับทีมงานที่ปรึกษาด้านกฎหมายของต่างประเทศ และมีตัวแทนภาครัฐและเอกชนเข้ามาร่วมทำงาน ซึ่งในระยะแรกจะใช้เงินจำนวน 80,000 เหรียญสหรัฐฯมาเป็นค่าจ้างบริษัทดังกล่าว ซึ่งภาคเอกชนจะลงขันกันนำมาเป็นค่าใช้จ่ายส่วนนี้ ในเร็วๆนี้จะนัดวันให้นายวิษณุ เครืองาม รองนายกรัฐมนตรี นายสมคิด จาตุศรีพิทักษ์ รองนายกรัฐมนตรี และผู้ที่เกี่ยวข้อง ได้รับชมพรีเซน– เตชั่น การนำเสนอขอบเขตของงานที่จะดำเนินการในเบื้องต้น,นายกานต์กล่าวว่า สำหรับงานที่จะเร่งแก้ไขก่อนหรือควิกวิน มี 5 เรื่อง เรื่องแรกที่เรียกร้องมากที่สุดคือกระบวนการศุลกากร ที่จะปรับแก้ให้เป็นสากล เช่น การขาดเอกสาร การยื่นไม่ถูกกำหนดเวลา จะมีบทปรับแรงมาก และมีรางวัลนำจับ ต้องแก้เรื่องนี้ รัฐบาลก่อนๆแก้มาตามลำดับ ขณะนี้กฎหมายอยู่ที่กฤษฎีกาคงทำไปถึงสิ้นปี ส่วนนี้อยากเร่งให้เร็วขึ้น ตั้งทีมงานช่วยกันทำ เรื่องที่ 2 เรื่องกระบวนการของคณะกรรมการอาหารและยา เรื่องที่ 3 กฎหมายเกี่ยวกับตรวจคนเข้าเมือง เรื่องที่ 4 เรื่องกฎหมายกลุ่มการศึกษาผลกระทบสิ่งแวดล้อม (อีไอเอ) และด้านสุขภาพ หรืออีเอชไอเอ กระบวนการใช้เวลายาวนานมาก เรื่องที่ 5 กฎหมายผังเมือง มาดูผลกระทบแบ่งเขตการค้า อุตสาหกรรม เขตที่อยู่อาศัย ภาครัฐและเอกชนเห็นตรงกัน ภายใน 2-3 เดือนอยากให้ทั้ง 5 เรื่องออกมาให้ได้.
รัฐ–เอกชน ร่วมเดินหน้าล้างกฎหมาย ลดอุปสรรคการค้าการลงทุนของประเทศใหม่ ลงขันจ้างบริษัทที่ปรึกษาต่างชาติช่วยดำเนินการ 10 ล้านเหรียญสหรัฐฯ เร่ง 5 เรื่องวาระเร่งด่วน ชำแหละพิธีการศุลกากรมาอันดับแรก
ล้างกฎหมาย,อุปสรรคการค้า,จ้างบริษัทที่ปรึกษาต่างชาติ,กานต์ ตระกูลฮุน,การปรับแก้กฎหมาย,วิษณุ เครืองาม,ข่าวเศรษฐกิจ,ข่าว,ไทยรัฐฉบับพิมพ์